‏‏

1. **כללי**
   1. **תחום הנספח:**
      1. בנספח זה מפורטים הוראות ותנאים מיוחדים לביצוע בדיקות הנדרשות לקביעת התאמה של **מכלי גז – מכלי פלדה ללא תפר – למילוי חוזר** (להלן: הטובין) לתקן רשמי, לצורך קבלת אישור עמידה בדרישות הממונה כנדרש בפקודת היבוא והיצוא [נוסח חדש], התשל"ט-1979 (להלן – הפקודה), צו ייבוא חופשי ובהתאם לסמכות הממונה על התקינה לפי סעיף 2ז(ד) לפקודה ו"הנחיות והוראות הממונה על התקינה לעניין יבוא טובין שחל עליהם תקן רשמי" (להלן-הנחיות והוראות הממונה).
      2. אם יש ניגוד בין ההוראות שבנספח זה לבין הנחיות והוראות הממונה על התקינה, יחולו על הטובין הוראות והנחיות הממונה על התקינה.
   2. **מסמכים ישימים:**
      1. ת"י 9809 – חלקים 1-3 , "**מכלי גז – מכלי פלדה ללא תפר – למילוי חוזר**", מנובמבר 2017.
      2. הנחיות והוראות הממונה על התקינה לעניין יבוא טובין שחל עליהם תקן רשמי (להלן- "הנחיות והוראות הממונה").
      3. רשימת שייוך תקנים רשמיים לקבוצות (הרשימה תוחלף על ידיי צו קבוצות יבוא – הצו נמצא בשלבי טיוטה נכון ליום פרסום נספח ש' זה ) [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).
      4. הוראות הממונה על התקינה בעניין מעבדות בדיקה על-פי הפקודה צו ייבוא חופשי, על עדכוניו.
   3. **סיווג לקבוצות:**

סיווג של הטובין לפי קבוצות ייבוא נא לבדוק בקישור [לחיפוש קבוצות יבוא של תקנים](http://www.economy.gov.il/standartization/Import/Pages/ImportCategories.aspx).

* 1. **הגדרת דגם ומשפחת דגמים:**
     1. "דגם" (של מוצר) - גרסה חד חד ערכית של מוצר המאופיינת על ידי האלמנטים הבאים:תכן מוגדר אחד המגדיר את החומרים שממנו הוא עשוי ורכיבים עיקריים (אותה פורמולציה) , טובין בעלי לחץ עבודה אחד, בעלי מידות נומינאליות זהות, שיוצרו מחומר זהה בתהליך ייצור אחד ע"י יצרן אחד, בעלי אריזה זהה, מארץ ייצור אחת , באתר יצור אחד , המסומנים על ידי היצרן כדגם אחד (עם סימן). דגם של גליל יאופיין בשרטוט הגדרה אחד, במהדורת תצורה אחת, כשהוא חתום ומאושר ע"י היצרן.
     2. "משפחת דגמים" או "משפחה" - כמשפחת דגמים ייחשבו מספר דגמים של טובין הזהים במרבית תכונותיהם ורכיביהם העיקריים, אך נבדלים זה מזה במספר תכונות שאינן מהותיות ואשר אין להן השלכות על התאמה לת"ר.
     3. בנספח זה , אין משפחת דגמים.
  2. **תיק מוצר**
     1. "תיק המוצר" - תיעוד המגדיר את המוצר באופן חד משמעי, כגון: תיאור מילולי של הדגם או משפחת הדגמים, ארץ מקור, אתר הייצור, שם המותג, קטלוג, צילומים, שרטוטים, מסמכים טכניים כגוןSDS , אישורי עמידה בתקנים ורגולציות , שם יצרן, מק"ט יצרן, פרטי היבואן, תקנים רשמיים החלים עליו וכדומה.
     2. לפני ביצוע בדיקת הדגם, על היבואן להעביר למעבדת הבדיקה את המסמכים הדרושים להגדרה מלאה וחד משמעית של המוצר. התיעוד ישמש לתיאור המוצר בתעודת בדיקת הדגם ולצורך בדיקות זיהוי,אבחון והשוואה. התיעוד שיוגש טרם הבדיקה יכלול :
* שרטוט הגדרה מפורט של דגם הטובין, פרוט חומרי הגלם, לחץ העבודה, לחץ הבדיקה, דרישות לטיפול תרמי, דרישות לבדיקות לא הורסות.
* חישובי תכן של דגם הטובין.
* כרטיס ניתוב המגדיר את כל שלבי הייצור של הטובין, כולל "נקודות עצירה" של המפעל.
* פירוט פרטי הסימון על גבי הטובין.
* תיעוד של בדיקת אב-טיפוס ( Type approval procedure ) שתבוצע על מכלים מכל דגם, כמפורט בסעיף 9 של ת"י 9809 ובחלק הרלוונטי בתקן זה – בהתאם לסוג המכל.
  + 1. תעודת בדיקת הדגם וכל תעודות בדיקה נוספות (בדיקות ש' במסגרת בדיקה ואישור משלוחים), המסמכים והתמונות של המוצר , יצורפו לתיק המוצר.

כל התיעוד הנ"ל ישמר במערכת של מעבדת בדיקה, במקביל, על היבואן לשמור על תיק מוצר לדגם בהתאם להוראות הפקודה. בתעודת הבדיקה של הדגם ירשם תיאור מלא וחד משמעי של המוצר, הכולל גם את כל פירטי הסימון הנדרשים.

1. **בדיקת דגם - בדיקה מלאה** 
   1. **תדירות הביצוע**:

אחת **לחמש שנים** ובהתאם להוראות והנחיות הממונה על התקינה – אישור דגם.

* 1. **דגימה:**

ככלל, ידגם מוצר אחד לבדיקת דגם (המוצר יהיה באריזתו לצרכן – להלן "יחידת שיווק"), כאשר מדובר בדגם המייצג משפחת דגמים, תקבע המעבדה את הדגם או הדגמים שייבדקו מהמשפחה, באופן שיבטיח כי ניתן להשליך את ממצאי הבדיקה על כל שאר הדגמים שבמשפחה. בדיקת דגם יכולה להתבצע גם על מוצר שהוגש על ידי מזמין הבדיקה (לדוגמה: עבור בדיקות טרום ייבוא).

כאשר בדיקת הדגם מבוצעת על דוגמאות מהמשלוח, מחלקים את הטובין שבמשלוח למנות של דגמים (כמוגדר בסעיף 3.1 שבת"י 9809, בחלק הרלוונטי שלו, בהתאם לסוג המכל.

מנות המכלים במשלוח ימוינו ויסווגו כמפורט להלן :

* + 1. קבוצה א' – מנות מכלים אשר נבדקו ע"י נציג מת"י במפעל ביצרן (במקרה זה - אין צורך לבצע דגימה).
    2. קבוצה ב' – מנות מכלים אשר נבדקו ע"י ארגון מקומי שלו יש הסכם עם מת"י לביצוע הבדיקות (במקרה זה - אין צורך לבצע דגימה).
    3. קבוצה ג' – מנות מכלים אשר יובאו ארצה ולא נבדקו בחו"ל ע"י הגופים המפורטים בסעיפים 2.2.1 ו-2.2.2 שלעיל (במקרה זה – דוגמים אקראית שני מכלים).
  1. **היקף הבדיקה:**

בדיקות המעבדה שיפורטו להלן, יבוצעו בהתאם להשתייכות מנת מוצר במשלוח, לאחת הקבוצות המפורטות בסעיף 2.2 לעיל. תבוצע בדיקת התאימה לכל סעיפי ת"י 9809 אשר חלה עליהם רשמיות, לכל דגם (כמוגדר בסעיף 1.4.1 לעיל), כמפורט להלן :

* + 1. בדיקת תכן (סעיף 7 בת"י 9809, בחלק הרלוונטי לסוג המכל).
    2. סריקת תעודות בדיקה ודוחות בדיקת אב-טיפוס (סעיף 9 בת"י 9809 בחלקו הרלוונטי לסוג המכל).
    3. בדיקות נוספות – כמפורט בסעיף 3.3 להלן ובהתאם לסיווג הקבוצה (סעיפים 2.2.1-2.2.3).

1. **בדיקת משלוח** **– בדיקה מלאה/בדיקת דגם או בדיקה חלקית/בדיקת ש'** 
   1. **תדירות ביצוע:** 
      1. בדיקה מלאה/בדיקת דגם - בהתאם להוראות סעיף 2 בנספח זה.
      2. בדיקה חלקית/בדיקת ש' - כל משלוח ובכפוף להנחיות והוראות הממונה .
   2. **דגימה:**

מחלקים את הטובין שבמשלוח לקבוצות דגמים ו/או משפחות דגמים.

* + 1. בדיקת דגם – הדגימה תבוצע בהתאם להוראות סעיף 2.2 בנספח זה.
    2. בדיקה חלקית /בדיקת ש' - מחלקים את הטובין שבמשלוח למנות דגמים ו/או משפחות דגמים. דוגמים אקראית 20 מכלים מכל מנת דגמים ו/או מנת משפחת דגמים. יש לדגום ככל שניתן, דגם שעדיין לא נבדק או שעבר הכי הרבה זמן מהבדיקה הקודמת.
  1. **הבדיקות:**
     1. **בדיקת זיהוי ונטילה:** בדיקת זיהוי שמטרתה לאמת כי הטובין המיובאים במשלוח זהים לאלו המוצהרים במסמכי הייבוא (חשבון ספק , שטר מטען וכדומה) , בחירה ונטילת המוצרים לבדיקה תבוצע על פי הוראות נספח זה.
     2. **בדיקת דגם להתאמה לסעיפי התקן הרשמיים :** לפי הוראות סעיף 2 בנספח זה.
     3. **בדיקת ש'- בדיקות חלקיות לפי סעיפי התקן:** המוצר שנדגם ייבדק להתאמה לסעיפים הבאים של התקן הישראלי 9809 , כמפורט להלן:
        1. מנת מכלים המסווגת לקבוצה א' (לפי סעיף 2.2.1) :
           1. בדיקת המכלים, במפעל היצרן, ע"י נציג מת"י, לפי כל דרישות ת"י 9809 (החלק הרלוונטי לאותו סוג מכל).
           2. בדיקת זיהוי, עם הגעת המשלוח ארצה, יבוצע זיהוי למשלוח למול מסמכי הייצור ובייבוא ותיק המוצר.
        2. מנת מכלים המסווגת לקבוצה ב' (לפי סעיף 2.2.2) :
           1. בדיקות המכל, במפעל היצרן, ע"י נציג ארגון מקומי, שלו יש הסכם הכרה עם מת"י, לפי כל דרישות ת"י 9809 (החלק הרלוונטי לאותו סוג מכל).
           2. מסמכי הייצור ותיק המוצר – ייסקרו וייבדקו למול דרישות התקן הנ"ל.
           3. בדיקת זיהוי, עם הגעת המשלוח ארצה, יבוצע זיהוי למשלוח למול מסמכי הייצור ובייבוא ותיק המוצר.
        3. מנת מכלים המסווגת לקבוצה ג' (לפי סעיף 2.2.3), תיבדק בדיקות מורחבות :
           1. מסמכי הייצור ותיק המוצר - ייבדקו למול דרישות התקן.
           2. בדיקת זיהוי – יבוצע זיהוי למשלוח למול מסמכי הייצור, הייבוא ותיק המוצר.
           3. בדיקת לפי סעיף 11.2 בת"י 9809 (בחלק הרלוונטי לסוג המכל) – תבוצע לכל המכלים שבמשלוח.
           4. בדיקת לפי סעיף 10 בת"י 9809 (בחלק הרלוונטי לסוג המכל) – תבוצע לכל המכלים שבמשלוח.
  2. **אי התאמה**:
     1. אי התאמה בבדיקת זיהוי – במידה ומתקיימת אי התאמה בבדיקת הזיהוי, רשאי מנהל מעבדת הבדיקה להחליט על המשך תהליך אישור המשלוח ובכלל זה על ביצוע בדיקת דגם , או בדיקת סעיפים קריטיים אחרים או אלה הקשורים לאי התאמה.  
        במקרה של אי התאמה המקימה עילה להפרת אמון בהתאם לסעיף 1.3.1 וסעיף 1.3.2 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.
     2. אי התאמה באישור המשלוח – במידה ומתקיימת בבדיקת המשלוח אי התאמה לאחד מדרישות התקן תחשב כאי התאמה של כל קבוצת הטובין שבמשלוח ותחייב בסילוק ליקויים.  
        במקרה של אישור המשלוח המקים עילה להפרת אמון בהתאם לסעיף 1.3.1 וסעיף 1.3.3 של פרק 8 בהוראת הממונה , ידווח על כך מנהל המעבדה לממונה על התקינה ויפעל על פי הנחיות והוראות הממונה.

1. **תנאים מיוחדים**
   1. אם נמצאו ליקויים בבדיקת משלוח (בדיקה חלקית, בדיקת ש' וכדומה), רשאי מנהל של מעבדת בדיקה, במשלוח הבא של הטובין, להחליט לבדוק מדגם גדול יותר, או לבדוק תכונות נוספות הקשורות לתכונות שבהן נמצאה אי ההתאמה.
   2. כאשר קיימת דרישה לבדיקת דגם הדומה לדגם או משפחת דגמים שלגביהם קיים אישור דגם בתוקף , ניתן להסתפק בבדיקה של השפעת השוני מהדגם המאושר , הבדיקה תבוצע בהתאם לנדרש בסעיפי בדיקה חלקית / בדיקת ש' בנספח זה וסעיפי בדיקה נוספים בהתאם להחלטת ראש מעבדת הבדיקה.

|  |  |
| --- | --- |
| **מאושר** | **יעקב וכטל, הממונה על התקינה**  **תאריך\_\_\_\_\_\_\_\_\_\_\_\_\_\_\_ חתימה \_\_\_\_\_\_\_\_\_\_\_\_\_\_\_\_\_\_** |